ตลท. ขึ้น SP หุ้น BECL-BMCL ตั้งแต่ 21 ธ.ค. 58-4 ม.ค.59
ตลท.ขึ้น SP "BECL" และ "BMCL" วันที่ 21 ธ.ค. 2558 - 4 ม.ค. 2559 เพื่อให้ดำเนินการตามขั้นตอนควบบริษัท
16 ธ.ค. 2558

ตลาดหลักทรัพย์แห่งประเทศไทย (ตลท.) ระบุว่า เนื่องจากบริษัท ทางด่วนกรุงเทพ จำกัด (มหาชน) หรือ BECL และบริษัท รถไฟฟ้ากรุงเทพ จำกัด (มหาชน) หรือ BMCL ได้ขอให้ตลาดหลักทรัพย์ฯ สั่งห้ามการซื้อหรือขายหลักทรัพย์ของบริษัทเป็นการชั่วคราว เป็นระยะเวลา9 วันทำการตั้งแต่วันที่ 21 ธันวาคม 2558 ถึง 4 มกราคม 2559
ทั้งนี้เพื่อการเตรียมการเกี่ยวกับการจัดสรรหุ้นของบริษัทใหม่ให้แก่ผู้ถือหุ้นของ BECL และของ BMCLรวมถึงการดำเนินการต่าง ๆ ที่เกี่ยวข้อง ตลอดจนเพื่อให้สามารถดำเนินการต่าง ๆเกี่ยวกับการนำหลักทรัพย์ของบริษัทใหม่เข้าเป็นหลักทรัพย์จดทะเบียนในตลาดหลักทรัพย์ฯ